open-index/open-wikipedia-markdown huggingface dataset:
Jessica Mauboy

**Jessica Hilda Mauboy** (sündinud 4. augustil 1989 Darwinis) on Austraalia poplaulja, laulukirjutaja ja näitleja.

Ta saavutas 2006. aastal Austraalia telesaates "Australian Idol" (neljandal hooajal) teise koha ning sõlmis plaadilepingu Sony Music Australiaga. 

Ta on üks edukamaid Austraalia lauljatare. Ta on teinud koostööd selliste rahvusvaheliselt tuntud artistidega nagu Flo Rida, Snoop Dogg, Ludacris, Jay Sean ja Pitbull ning on käinud kontserdireisidel koos Beyoncé ja Chris Browniga.

Ta oli 2014. aasta Eurovisiooni lauluvõistluse teise poolfinaali külalisesineja. 2018. aastal esindas ta Eurovisiooni lauluvõistlusel Austraaliat lauluga "We Got Love", mis pääses poolfinaalist 212 punktiga 4. kohalt edasi ning sai finaalis 99 punktiga 20. koha.

## Auhinnad
### Muusika
#### APRA auhinnad

#### ARIA muusikaauhinnad

#### ARIA Edetabeli Esikoha auhinnad

#### [[Cosmopolitan]]i Fun, Fearless, Female auhinnad

#### Deadly auhinnad

#### MTV Austraalia auhinnad

#### [[MTV Euroopa muusikaauhinnad]]

#### National Indigenous muusikaauhinnad

#### Nickelodeon Austraalia Laste Lemmiku auhinnad

#### PopRepublic.tv auhinnad

### Film ja televisioon
#### AACTA auhinnad

#### AFCA auhinnad

### Muu
#### Aasta Austraallase auhinnad

#### InStyle Women of Style auhinnad

## Diskograafia

### Albumid
#### Stuudioalbumid

#### Kontsertalbumid

#### ''Soundtrack''<nowiki/>'id

### EP-d

### Singlid
#### Peaartistina

#### Kaasartistina

## Filmograafia
### Filmid
* "Bran Nue Dae" (2010)
* "The Sapphires" (2012)

### Televisioon
* "Underbelly: Razor" (2010)
* "The Oprah Winfrey Show" (2011)
* "The Voice Australia" (2013)
* "The Ellen DeGeneres Show" (2013)
* "Tantsuakadeemia" (2013)
* "Sesame Street" (2014)
* "Jessica Mauboy's Road to Eurovision" (2014)
* "The X Factor Australia" (2014)
* "The Secret Daughter" (2016)
* "Kodus ja võõrsil" (2016)
* "Jessica Mauboy – All the Hits Live" (2017)
* "2018. aasta Eurovisiooni lauluvõistlus" (2018)
* "Saturday Night Rove" (2019)

## Viited

## Välislingid

* Ametlik koduleht
Helmut Aniko

**Helmut Aniko** (27. märts 1947 Tallinn – 7. juuni 2003) oli eesti džässmuusik, helilooja ja muusikapedagoog.

Aniko mängis või lõi solistina kaasa ansamblites Baltika, Virmalised, Psycho, Andromeeda jpt.
Comet (tank)

**Comet** oli tank, mille britid ehitasid teisemaailma sõja ajal. Nad hakkasid Cometit disainima kui said aru kui ebaefektiivsed olid nende Crusader tankid. Kõigepealt leiutasid brittid Cromwelli ja seejärel tuli Comet. Cometil oli 17 naelane (77mm) kahur ja tankiga oli hea üle maastiku sõita ja ta oli ka kiire.
Sherman T14

Sherman T14 oli Suurbritannia ja Ameerika Ühendriikide vaheline koostöös toodetud universaalne jalaväetank. 

## Disain ja areng
T14 Shermani peal pidi olema kahuriks kas brittide QF 6-naelane (57 mm) või ameeriklaste 75 mm kahur. Sherman T14 nägi välja väga sarnane M4 Shermaniga, aga T14 oli soomus palju järsema nurga all. T14 ei näinud ühtegi lahingut, kuna seda hakati alles 1941 disainima ja 1944 aastal alles jõudis Suurbritanniasse. Kui tank lõpuks Suurbritanniasse jõudis, oli brittidel Churchill tank juba kaks aastat kasutuses olnud. Britid olid disaininud Cromwell tanki Sherman T14 järgi, mis oli Excelsior, aga see ka ei läinud teenistusse, kuna britid lahendasid probleemid, mis olid varasematel Churchill mudelitel.

## Välislingid
* https://en.wikipedia.org/wiki/T14_Heavy_Tank (inglise keeles)
* https://tanks-encyclopedia.com/ww2/USA/t14-heavy-tank (inglise keeles)
Black Prince

**Black Prince** ('must prints') oli Churchill-tanki eksperimentaalne edasiarendus, mille loomist alustati 1943. aastal ja mis valmis 1945. aastal. Tanki tootis Inglismaal  Vauxhall Motors, kes tootis kokku kuus prototüüpi.

Tank nimetati Must Prints Edwardi järgi.

## Disain ja areng
Black Prince lahingut ei näinud, kuna see valmis nii hilja. Black Prince pidi täitma rolli, mida pidi täitma kõik Churchill tankid, aga lisaks pidi see olema ka võimeline teisi tanke hävitama. Seetõttu pandi Black Prince tankil peale ka QF 17 naelane (76mm). Kui sõda lõppes, siis britid lõpetasid uute Churchill tankide leiutamise ning projektiga toimetamise. 

## Välislingid
Centurion (tank)

**Centurion** oli Suurbritannia lahingutank teise maailmasõja järgsest perioodist.

Seda hakati välja töötama 1943. ja tootmine algas 1945. aastal. Centurioni on peetud üheks paremaks teise maailmasõja järgseks tankiks ning seda toodeti ka veel 1960. aastatel.

## Teine maailmasõda
Tanki hakati välja töötama 1943. aastal teise maailmasõja oludes, kui britid tahtsid uut tanki, kuna sakslaste 88 mm oli väga suur oht, aga britid ei jõudnud Centurioni sõja ajaks valmis. Enne Centurioni ehitasid britid Cometi, mis aitas universaalse lahingutanki mõtet edasi anda. 

## Külm sõda
Centurioni kasutati Korea sõjas 1950. aastal. Kui britid olid seda tanki edasi arendanud, hakkasid paljud riigid seda tanki tellima ja ise tanke modifitseerima. 

## Tänapäev
Mõnes riigis on tänini kasutusel Centurioni modifitseeritud edasiarendusi või Centurioni tanki kere põhjal konstrueeritud uusi tanke.
Frans Geffels

**Frans Geffels** (25. august 1624 Antwerpen – 18. veebruar 1694 Mantua) oli flaami päritolu maalikunstnik, graafik, arhitekt, lavakujundaja ja efemeersete struktuuride looja pidulikeks sündmusteks.
Jüri Rästas

**Jüri Rästas** (15. detsember 1934 – 17. august 2010) oli eesti meremees, riigiametnik ja kirjanik.

Ta sündis Kiltsis paljulapselises politseiniku perekonnas. 

14. juunil 1941 perekond küüditati, 13. juulil jõuti Novosibirski oblasti Kolpaševski rajooni Kolomenskije Grivõ külla. 1944. aastal hakkas seal õppima esimeses klassis, 1954 astus Tomski metsatehnika kooli ja töötas laadijana. 1955. aastal sai metsatööde mehaaniku kutse ning asus tööle metsatööde traktoristide brigadirina. 

1958. aastal tuli tagasi Eestisse ning astus Tallinna Merekooli laevajuhtimise osakonda. 

1961 lõpetas merekooli ja hakkas madrusena tööle tüürimehele vajaliku praktika kogumiseks. 

1962 sai lähisõidu tüürimehe töödiplomi.

1964 sai kaugsõidu tüürimehe töödiplomi.

1965 astus Leningradi Makarovi nimelise kõrgema merekooli kaugõppesse laevajuhtimise erialal. 

1970. aastal sai üleviimise Odessa Merelaevastiku Instituuti.

Töötas Eesti Kalatööstuse Tootmiskoondise Ookean osakonnajuhatajana.

1987–1998 oli vabariigi tööhõiveameti juhataja.

1998. aastast oli ta Eesti Merehariduskeskuse õppejõud. 

Pirita Olümpiapurjespordikeskuse ehitamise ajal osales ehituse juhtimise komitees, sai selle eest olümpiamängude aumedali. 

Jüri Rästas on kirjutanud vene keeles arvukalt üksikasjalikke memuaare, elust Siberis, tööst Eesti merenduse ja kalalaevastiku ettevõtetes ning õpingutest meretööga seoses. 

Mahukas valik Rästase kogutud tekste on kättesaadav "Ookeani" veteranide veebiportaalis

## Viited

## Välislingid
* "Kirjutamata memuaare. Ants Rästas. 90 on iga mälestusi rääkida" – isa Ants Rästase mälestused, saatejuht Lembit Lauri Eesti Raadio, 1991
Staunton

**Staunton** on linn Ameerika Ühendriikides Virginia osariigis.

Stauntonis sündis Woodrow Wilson, Ameerika Ühendriikide 28. president.

Linnas asub Mary Baldwini Ülikool.

## Viited
Enns (jõgi)

**Enns** on Doonau jõe lõunapoolne lisajõgi, mis suubub Austrias Ennsi linnast põhjas. Ennsi jõgi ulatub 253 km lameda J-tähe kujulisena. See voolab oma lähtest Flachau küla juures üldiselt itta läbi Radstadti, Schladmingi ja Liezeni, seejärel pöörab Hieflau juures põhja, et voolata Steyri kaudu Weyerist ja Ternbergist mööda ning põhja pool Ennsi linna juures Doonausse.

## Geograafia

Ennsi lähe on Radstadti Tauerni mägedes Austrias Salzburgi liidumaal. Jääajal väljakujunenud orus voolab see Põhja-Lubjakivialpide ja Kesk-Ida-Alpide vahelisel piiril idatrajektooril läbi Steiermargi liidumaa, kus see möödub lõunaküljel Dachsteini rühmast. Admonti ja Hieflau vahel võtab see pöörde põhja ja läbib Gesäuse, 15 km pikkuse kuristiku, kus see läbistab Ennstali Alpide lubjakivi. Sealt edasi põhja voolates jõuab see Ülem-Austria liidumaal Laussabachi suudmesse. Steyrist põhjas moodustab see piiri Ülem-Austria ja Alam-Austria (varem tuntud ka kui *Austria sealpool Ennsi* ja *Austria siinpool Ennsi*) vahel. Lõpuks suubub see Mauthausenis ja Ennsi linnas Doonausse.

Enns on tüüpiline kärestikujõgi ja ammutab vett enam kui 6000 km² suuruselt alalt, mis on Austrias suuruselt viies. Keskmine vooluhulk suudmes on 201 m³/s.

Geoloogilise ajaarvamise triiase ajastu Anisiumi iga on nime saanud Ennsi jõe ladinakeelselt nimelt Anisus.

## Ajalugu

19. sajandi keskpaigas hakati ehitama 70 km pikkust kanalit Weißenbachi ja Gesäuse vahele, et kasutada vett põllumajanduses ja metsanduses.

Kokku on *Ennskraftwerke AG* ehitanud 10 elektrijaama koguvõimsusega 345 MW.

## Linnad jõe ääres
### Salzburgi liidumaal

* Radstadt

### Steiermargi liidumaal

* Schladming
* Gröbming
* Liezen
* Selzthal
* Admont

### Ülem-Austria liidumaal

* Großraming
* Ternberg
* Garsten
* Steyr
* Enns

## Hüdroelektrijaamad

Praegu on Ennsi jõel 15 hüdroelektrijaama:

## Lisajõed

Kõige olulisemad lisajõed on Palten, Salza ja Steyr.

## Transport

Suur transiiditee, mis ühendab Saksamaad ja Sloveeniat läbi Austria, kulgeb läbi Ennsi oru. Niinimetatud *Eisenstraße* ('raudmaantee') kulgeb piki jõge Hieflau ja Ennsi vahel, seda mööda veeti rauamaaki Steiermargi Erzbergilt ('maagimägi') Linzi terasetehasesse.

## Viited
Václav Bedřich

**Václav Bedřich** (28. august 1918 Příbram – 7. märts 2009 Praha) oli tšehhi animafilmirežissöör.

Tema lavastatud joonisfilmide seas on "Must ja valge koer" ja "Maksikoer Fik".

## Välislingid
*
Kunnar

**Kunnar** on eesti mehenimi.

1. jaanuari 2020 seisuga oli Eestis eesnimi Kunnar 155 mehel. Kunnar on Eestis levikult 511. mehenimi.

Kõige populaarsem oli eesnimi Kunnar vanuserühmas 55–59, kus neid oli 10 000 elaniku kohta 2,36, ning Saare maakonnas, kus neid oli 10 000 elaniku kohta 3,28. Kunnar oli keskmiselt 46 aasta vanune (mediaanvanus oli 47).

## Nime kandjaid
*Kunnar Jürgenson
*Kunnar Karu
*Kunnar Kukk
*Kunnar Laansalu
*Kunnar Suviste

## Vaata ka
*Gunnar

## Viited
Marko Kropõvnõtskõi

**Marko Kropõvnõtskõi** (ukraina keeles Марко́ Луки́ч Кропивни́цький, 22. mai (vkj. 7. mai) 1840 – 21. aprill (8. aprill) 1910) oli ukraina kultuuritegelane. 

## Mälestuse jäädvustamine
Tema järgi on nimetatud Kropõvnõtskõi linn.
Veiko Herodes

**Veiko Herodes** (sündinud 17. septembril 1969) on eesti anestesioloogia- ja intensiivraviarst. 

Ta kandideeris 2015. aasta Riigikogu valimistel Vabaerakonna nimekirjas.

## Isiklikku
Tema isa on Jaak Herodes.

## Välislingid
*Suurhaigla arst: arsti juurde saamine ei tohi sõltuda postiindeksist, Tervis24, 26. märts 2015
Petit Palais

**Petit Palais** (prantsuse keeles 'väike palee') on Pariisi VIII ringkonnas asuv kunstimuuseum, mille hoone valmis 1900. aasta maailmanäituse jaoks.

## Vaata ka
*Grand Palais

## Välislingid
Lovćen

**Lovćen** (serbia keeles *Ловћен*) on Montenegro esindusmägi Njeguši küla lähistel Cetinje vallas.
Oru tänav (täpsustus)

**Oru tänav** on tänava nimi järgmistes Eesti asulates:

*Oru tänav, tänav Abja-Paluojal
*Oru tänav, tänav Antslas
*Oru tänav, tänav Elvas
*Oru tänav, tänav Iisaku alevikus
*Oru tänav, tänav Jõhvis
*Oru tänav, tänav Kambja alevikus
*Oru tänav, tänav Karksi-Nuias
*Oru tänav, tänav Kiviõlis
*Oru tänav, tänav Käru alevikus
*Oru tänav, tänav Märjamaa alevis
*Oru tänav, tänav Narvas
*Oru tänav, tänav Näpi alevikus
*Oru tänav, tänav Otepääl
*Oru tänav, tänav Paikuse alevis
*Oru tänav, tänav Põlvas
*Oru tänav, tänav Rakke alevikus
*Oru tänav, tänav Rakveres
*Oru tänav, tänav Rõuge alevikus
*Oru tänav, tänav Saku alevikus
*Oru tänav, tänav Tallinnas Kesklinna linnaosas Kadrioru asumis
*Oru tänav, tänav Tartus Kesklinna ja Tähtvere linnaosas
*Oru tänav, tänav Toila alevikus
*Oru tänav, tänav Tõrvas
*Oru tänav, tänav Valgas
*Oru tänav, tänav Varstu alevikus
*Oru tänav, tänav Vasalemma alevikus
*Oru tänav, tänav Viljandis
*Oru tänav, tänav Virtsu alevikus
*Oru tänav, tänav Väike-Maarja alevikus
Aerosmith (album)

**"Aerosmith"** on ansambli Aerosmith 1973. aasta album. 

## Lood
# "Make It" – 3:41
# "Somebody" – 3:45
# "Dream On" – 4:28
# "One Way Street" – 7:00
# "Mama Kin" – 4:25
# "Write Me a Letter" – 4:11
# "Movin' Out" – 5:03
# "Walkin' the Dog" – 3:12
Get Your Wings

**""Get Your Wings""** on ansambli Aerosmith 1974. aasta album. 

## Lood
# "Same Old Song and Dance" - 3:53
# "Lord of the Thighs" - 4:14
# "Spaced" - 4:21
# "Woman of the World" - 5:49
# "S.O.S. (Too Bad)" - 2:51
# "Train Kept A Rollin'" - 5:33
# "Seasons of Wither" - 5:38
# "Pandora's Box" - 5:43
Toys In The Attic

**""Toys In The Attic""** on ansambli Aerosmith 1975. aasta album. 

## Lood
# "Toys in the Attic" - 3:07
# "Uncle Salty" - 4:09
# "Adam's Apple" - 4:33
# "Walk This Way" - 3:40
# "Big Ten Inch Record" - 2:16
# "Sweet Emotion" - 4:34
# "No More No More" - 4:34
# "Round and Round" - 5:03
# "You See Me Crying" - 5:12
Mira Furlan

**Mira Furlan** (7. september 1955 Zagreb – 20. jaanuar 2021) oli horvaatia filminäitleja ja laulja. Tema populaarseimad osatäitmised olid Delenn USA telesarjas "Babylon 5" ja Danielle Rousseau sarjas "Teadmata kadunud".

Mira Furlan õppis näitlemist Zagrebi Draamakunsti Akadeemias, pärast lõpetamist töötas 1991. aastani Horvaatia Rahvusteatris. 1991. aastal emigreerus Ameerika Ühendriikidesse.

Filminäitlejakarjääri algusaastatel tegi ta rolli Emir Kusturica Kuldse Palmioksaga pärjatud filmis "Kui isa oli komandeeringus" (1985). 2010. aastal mängis ta Danis Tanovići filmis "Colombia tsirkus" ja 2012. aastal tegi rolli Sergio Castellitto filmis "Sündinud armastama" (originaalpealkiri "Venuto al mondo").

Temalt ilmus mitu muusikaalbumit, teiste seas "Songs From Movies That Have Never Been Made" ja "1000 years ago in Yugoslavia".

Mira Furlani abikaasa oli filmi- ja teatrilavastaja Goran Gajić, neil on poeg Marko Lav Gajić (sündinud 1998).

Ta suri oma kodus Los Angeleses Lääne-Niiluse viiruse põhjustatud tüsistustesse.

## Välislingid
*
550 Madison Avenue

**550 Madison Avenue**  (varem teatud kui **Sony Tower** või **Sony Plaza**, enne seda kui **AT&T Building**) on 197-meetri kõrgune pilvelõhkuja, mis asub Madison Avenuel Midtown Manhattanis. New Yorgi 37-korruseline kõrghoone on postmodernistliku arhitektuuri üks parimaid näiteid.

New York City Mälestusmärkide Säilitamise Komisjon määras 2018. aastal ehitise kaitsealuseks mälestusmärgiks (*New York City Landmark*).
Lemme Haldre

**Lemme Haldre** (sündinud 8. märtsil 1955) on eesti lastearst, kliiniline psühholoog-psühhoterapeut, kliiniline seksuoloog ja kunstnik.

Ta on õppinud Tartu Ülikoolis pediaatriat ning omandanud samas kliinilise psühholoogi kutse.

Haldre on töötanud pediaatrina Tartu Ülikooli Lastekliinikus ja Tartu Sanatoorses Koolis, psühhoterapeudina Tartu laste tugikeskuses ja kliinikus Elite ning lektorina Tartu Ülikoolis ja Tervise Arengu Instituudis.

Ta on õppinud kunsti Konrad Mägi Ateljees Heldur Viirese käe all ning kuulub Tartu Kunstnike Liitu.

## Tunnustus
* 2020 Tunnustusauhinna "Lastega ja lastele" elutööpreemia
* 2021 Tartu aukodanik
* 2025 – Eesti Punase Risti III klassi teenetemärk

## Isiklikku
Tema abikaasa on Sulev Haldre.

## Viited

## Kirjandus
* Ülla Linnamägi. *Psühhoterapeut ja kunstnik Lemme Haldre*. Eesti Arst 2017; 96(11):702–703 PDF

## Välislingid
* Aime Jõgi: "Elutööauhinna saanud pereterapeut Lemme Haldre: laps peab tundma, et on kellelegi väga kallis" Tartu Postimees, 1. juuni 2020
* Tartu linna aukodanik Lemme Haldre YouTube, 2021
Pilve tänav (täpsustus)

**Pilve tänav** on tänava nimi mitmes Eesti asulas:

*Pilve tänav, tänav Abja-Paluojal
*Pilve tänav, tänav Aespa alevikus
*Pilve tänav, tänav Kuressaares
*Pilve tänav, tänav Märja alevikus
*Pilve tänav, tänav Narvas
*Pilve tänav, tänav Pärnus
*Pilve tänav, tänav Rakveres
*Pilve tänav, tänav Tallinnas Kesklinna linnaosas Uue Maailma asumis
*Pilve tänav, tänav Vändra alevis
Tortilja

**Tortilja** ehk ***tortilla*** on ümmargune (6–30 cm diameetriga), õhuke, Mehhikost ja Kesk-Ameerikast pärit lameleib, mis on valmistatud hapnemata maisijahust, harvemini nisujahust. Traditsiooniliselt keedetakse tortiljade maisi kustutamata lubjaga, et maisi sisemus pehmeneks ja kestad tuleksid lahti. Kustutamata lubi oli Mehhiko toidus peamine kaltsiumiallikas. Traditsiooniliselt küpsetati tortiljasid kuumal plaadil. Tortiljat süüakse peamiselt vürtsika täidisega, mis koosneb peamiselt lihast ja juustust.

Tortilja sarnased on muud hapendamata (või osaliselt hapendatud) lameleivad, nagu *[[lavašš]]* või *[[roti (leib)|roti]]*, mida samuti kasutatakse täidise pakkimiseks.

## Erinevad tortiljad

### Maisitortilja
Maisitortilja on vanim tortiljaliik (*Masa de Maíz*). Maisitortilja valmistamiseks tuleb mais kõigepealt nikstamaliseerida, mille käigus mais leotatakse ning keedetakse, et hävitada kahjulikud ained. See sai alguse Mehhikost ning seejärel levis ülejäänud Ameerikasse. Esimesed tortiljad valmistati Oaxacas 1500–500 aastat eKr. 19. sajandi lõpus tulid kasutusele Mehhikos leiutatud tortiljade valmistamise masinad, mida kutsutakse tortiljapressideks.

### Nisutortilja

Eurooplased hakkasid kasutama nisu, mis hiljem levis Ameerikasse. Sealt sai alguse nisutortiljade valmistamine. Esimesed nisutortiljad valmistati Mehhiko põhjaosas. Nisutortiljad valmistati jahust ja veest. Tänapäeval sisaldavad tortiljad lisaks rasva (õli või searasv), soola, juuretist (nt Küpsetuspulbrit) ja muid lisandeid. Nisutortiljadest tehakse peamiselt burritosid või tacosid, mis on Mehhiko toidukultuuri igapäevane osa. Mehhiko toidukultuur on mõjutanud ka Ameerika Ühendriikide kööki.

## Toiteväärtus

Nisutortiljades on rohkem rasva, sest nad sisaldavad tavaliselt searasva või taimseid rasvasid. Maisitortiljad on head kiudainete ja magneesiumi allikad. Kiudained on olulised seedimisele ja südame tervisele. Magneesium mängib olulist rolli aju, lihaste ja südame töös.

## Vaata ka
* Roti
* Lavašš
* Tex-mex

## Viited

## Välislingid
*How To Make Flour Tortillas Video tortiljade küpsetamisest pannil
Metsa põik (täpsustus)

**Metsa põik** on tänava nimi järgmistes Eesti asulates:

*Metsa põik, tänav Antslas
*Metsa põik, tänav Avinurme alevikus
*Metsa põik, tänav Häädemeeste alevikus
*Metsa põik, tänav Iisaku alevikus
*Metsa põik, tänav Kehras
*Metsa põik, tänav Kiviõlis
*Metsa põik, tänav Kohila alevis
*Metsa põik, tänav Kärdlas
*Metsa põik, tänav Kärla alevikus
*Metsa põik, tänav Laagri alevikus
*Metsa põik, tänav Puka alevikus
*Metsa põik, tänav Rakveres
*Metsa põik, tänav Riisipere alevikus
*Metsa põik, tänav Tallinnas Nõmme linnaosas Nõmme asumis
*Metsa põik, tänav Tapal
*Metsa põik, tänav Väike-Maarja alevikus
Malmi tänav (täpsustus)

**Malmi tänav** on tänava nimi mitmes Eesti asulas:

*Malmi tänav, tänav Jõhvis
*Malmi tänav, tänav Narvas
*Malmi tänav, tänav Rakveres
*Malmi tänav, tänav Tallinnas Põhja-Tallinna linnaosas Kalamaja asumis
*Malmi tänav, tänav Tartus Karlova linnaosas
*Malmi tänav, tänav Türil
*Malmi tänav, tänav Viljandis
Muru tänav (täpsustus)

**Muru tänav** on tänava nimi järgmistes Eesti asulates:

*Muru tänav, tänav Aseri alevikus
*Muru tänav, tänav Elvas
*Muru tänav, tänav Jõgeva alevikus
*Muru tänav, tänav Jõhvis
*Muru tänav, tänav Kilingi-Nõmmes
*Muru tänav, tänav Kiviõlis
*Muru tänav, tänav Kuressaares
*Muru tänav, tänav Laatre alevikus
*Muru tänav, tänav Märjamaa alevis
*Muru tänav, tänav Narvas
*Muru tänav, tänav Puhja alevikus
*Muru tänav, tänav Pärnus
*Muru tänav, tänav Rakveres
*Muru tänav, tänav Sõmeru alevikus
*Muru tänav, tänav Tallinnas Nõmme linnaosas Rahumäe asumis
*Muru tänav, tänav Tartus Raadi-Kruusamäe linnaosas
*Muru tänav, tänav Valgas
*Muru tänav, tänav Vinni alevikus
Jamesi jõgi

**Jamesi jõgi** on Põhja-Ameerika idaosas Apalatšide Allegheny mägedest lähtuv jõgi. Virginia osariigi pikim jõgi voolab 560 kilomeetrit ning suubub Chesapeake'i lahte.
Ed Bruce

**Ed Bruce** (õieti **William Edwin Bruce**; 29. detsember 1939 Keiser, Arkansas – 8. jaanuar 2021 Clarksville, Tennessee) oli USA kantrimuusik, laulukirjutaja ja näitleja.

Tema tuntumate lugude seas on "Mamas Don’t Let Your Babies Grow Up to Be Cowboys", "You’re the Best Break This Old Heart Ever Had", "After All", "Girls, Women and Ladies", "When You Fall In Love Everything’s A Waltz", "My First Taste of Texas", "Ever, Never Loving You" ja "The Last Cowboy Song". 

Tema kirjutatud laule on esitanud teiste seas Tanya Tucker, Crystal Gayle, Waylon Jennings ja Willie Nelson.
Tamswegi ringkond

**Tamswegi ringkond** (saksa *Bezirk Tamsweg*) on ringkond Austrias Salzburgi liidumaal. See kattub Lungau piirkonnaga.

Lungau platoo asub Kesk-Ida-Alpides, seda piiravad Kõrg-Tauerni mäestik läänes, Madal-Tauern põhjas ja Gurktali Alpid (Nocki mäed) lõunas.

Piirkonda eraldab Pongau piirkonnast Madal-Tauernit ületav Radstadti Tauerni kuru. Lõunas viib Katschbergi kurumaantee naaberliidumaale Kärntenisse. 1974. aastast läbib Tauern Autobahn mõlemad mäestikud Tauerni maanteetunneli ja Katschbergi tunneli kaudu. Idas voolab Muhri lähedalt algav Muri jõe ülemjooks Murau suunas Steiermargi liidumaal, selle kõrval on kitsarööpmeline Taurachi raudtee ja Muri oru raudtee.

Mõningase alpikarjamajanduse kõrval sõltub Lungau suuresti turismist.

## Haldusjaotus

Ringkond on jaotatud 15 vallaks (*Gemeinde*), millest 3 on alevvallad (*Marktgemeinde*).

Alevvallad:
# Mariapfarr
# Mauterndorf
# St. Michael im Lungau
# Tamsweg

Vallad:
# Göriach
# Lessach
# Muhr
# Ramingstein
# St. Andrä im Lungau
# St. Margarethen im Lungau
# Thomatal
# Tweng
# Unternberg
# Weißpriach
# Zederhaus

## Viited
Maakri 36

**Maakri 36** on elumajaks rajatud kõrghoone, mis asub Tallinna südalinnas Maakri tänavas. 20-korruseline hoone valmis aastal 2003. Maja arhitektuuriline kõrgus on 71,5 m. See oli üks esimesi hooneid Tallinna kõrghoonestikus.

## Vaata ka
*Maakri
Dieveniškėse regionaalpark

**Dieveniškėse regionaalpark** (leedu keeles *Dieveniškių istorinis regioninis parkas*) on regionaalpark Leedus Šalčininkai rajoonis.

Dieveniškėse regionaalpark asub Leedu kaguosas Gauja jõe kallastel ja Dieveniškėse alevi ümbruses. Regionaalpark asutati 1992. aastal, et kaitsta sealse ümbruskonna maastikke ja kultuuripärandit. Sealsel Valgevene piiri äärsel alal on koos elanud leedulased, valgevenelased, juudid ja poolakad, pannes aluse omapärasele Dieveniškėse murrakule, mida on kirjeldanud Peeter Arumaa. Geoloogilises mõttes on see ainus piirkond Leedus, kus on sagedased liiva ja kruusa konglomeraadid.

Regionaalpargi tänavkülade struktuur pärineb XVI sajandi maareformi aegadest, mil Leedu suurvürstiriiki jäävatel aladel kehtestati kolmeväljasüsteem ja valduste struktuur. Toona asustati riigimõisade talupojad ümber teede äärde, mis pani aluse tänavkülade tekkele, kus elumajad ja aidad asusid teede pool, laudad ja küünid aga kruntide haritava maa poolsel küljel. Regionaalpargis on säilinud 13 taolist vanapärast tänavküla.

Regionaalpargis kasvavad mitmed Leedu punases raamatus olevad taimed, nende seas *Lathyrus laevigatus*, vööthuul-sõrmkäpp, balti sõrmkäpp, kahkjaspunane sõrmkäpp, laialehine sõrmkäpp, valge tolmpea, läikiv kurdsirbik, jõgi-särjesilm, põld-piiphein, harilik käokann, arujumikas, kibe tulikas, harilik ungrukold ja mägiarnika. Valge tolmpea jaoks on see ainuke kasvukoht Leedu aladel. Kaitstavatest seeneliikidest esinevad seal roosa kõrvliudik, roostetorik,  pruunjas narmik ja tammenahkis.

Sealsetes metsades võib kohata hunti ja ilvest, ent need pole seal püsiasukad. Püsiva seire objektideks on sealsetest liblikatest violetjas kuldtiib, lindudest teder, öösorr, herilaseviu, musträhn ja sinirind. Kaitstavatest liblikatest elavad seal veel suur-kuldtiib ja vareskaera-aasasilmik.

Regionaalparki jäävad looduskaitsealune Stakai tamm, Grybiškėse mänd ja tamm. Selle aladel asuvad Rimašiai kivikülv ja Kalviai kivid, lisaks on seal mitmeid märkimisväärseid kive nagu Dieveniškių Mokas, Poškonysi kivi, Dailidėse kivi, mitmete legendidega seotud Žižmai kivi ehk Neetud pulm, Jankelis ja Jankeliukas. Mitmed neist esindavad Leedu lõunaosas ja Valgevene loodeosas leiduvaid tulbakujuliseid kive, mis on tõenäoliselt I aastatuhandel jatvingite püstitatud mälestised.

Regionaalpargi territooriumil asub üks linnamägi, sinna jääb ka Norviliškėse loss. Regionaalpargis on viis riikliku kaitse all olevat tumuluste gruppi.

Dieveniškėse regionaalpargi halduskeskus asub Poškonysi külas, Centrinė 2. Tähtsamad asulad regionaalpargi territooriumil on Dieveniškės ja Poškonys.

Dieveniškėse regionaalpargi pindala on 8 598 hektarit, 51% kaitsealast on metsade all. Erinevate kaitsealade all on sellest 86%.

## Viited

## Välislingid

* Dieveniškėse regionaalpargi koduleht
* Regionaalpark YouTube'is
Drag show

***Drag show*** on meelelahutusvorm ja vaatemäng, mis võib koosneda erinevatest tantsu- ja laulunumbritega ''drag''-etteastetest, paroodiatest, iludusvõistlustest, püstijalakomöödiast ja muudest meelelahutuslikest etüüdidest. 

***Drag brunch*** on *drag show* tüüp, milles ''drag''-kuningad ja ''drag''-kuningannad esinevad päevasel ajal publikule baarides või restoranides. Teadaolevalt Eesti esimene *drag brunch* toimus Sveta baaris, kus toimus lisaks *drag*-esinemistele karaoke ja söömisvõistlus. Tartus toimus esimene üritus Euroopa Kultuuripealinn Tartu programmi kuuluva projekti "Siinpool sood" osana 2024. aastal. 

## Vaata ka
*Drag
*Drag king
*Drag queen

## Viited
X-Baar

**X-Baar** on Baltimaade vanim homobaar, mis avati 1998. aasta 14. juunil Sauna tänaval Tallinnas. Komandandi teel tegutsevat X-baari on varem peetud ka Väike-Karja ja Tatari tänaval. 

X-Baari eestvedajad olid Sirje Atso ja Taimi Heinsoo.

## Viited
Pride in London

**London Pride** on iga-aastane festival, kus seksuaalvähemused tähistavad paraadil oma enesemääramise õigust. Festivali peetakse alates 1972. aastast igal suvel Suurbritannia pealinnas Londonis.
Lille põik

**Lille põik** on tänava nimi mitmes Eesti asulas:

*Lille põik, tänav Kohtla-Järvel Järve linnaosas
*Lille põik, tänav Kanepi alevikus
*Lille põik, tänav Paides
*Lille põik, tänav Võhmas
Aida tänav (täpsustus)

**Aida tänav** on tänava nimi järgmistes Eesti asulates:

*Aida tänav, tänav Haapsalus
*Aida tänav, tänav Pärnus
*Aida tänav, tänav Roela alevikus
*Aida tänav, tänav Tallinnas Kesklinna linnaosas Vanalinna asumis
*Aida tänav, tänav Tartus Kesklinna ja Karlova linnaosa piiril
*Aida tänav, tänav Tõrva
*Aida tänav, tänav Vasula alevikus
*Aida tänav, tänav Veriora alevikus
*Aida tänav, tänav Võrus
*Aida tänav, tänav Õru alevikus
Kajasõna

**Kajasõna** on ideofooniliste ehk helisid jäljendavate sõnapaaride teine sõna, mis osaliselt kordab esimest, ei esine aga iseseisva
sõnana nagu näiteks teine sõna eesti sõnapaaris tühi-tähi…

Kajasõnu on kirjeldatud näiteks mitmetes Lõuna-Aasia keeltes, sealhulgas tamili keeles, ka mandariini keeles. Eesti keeles on kajasõnu rohkesti. 

## Näiteid
Kajasõnadeks on teine sõna neis sõnapaarides:
*pilla-palla, killadi-kolladi, sinka-vinka, sinka-vonka, kimbu-kämbu.

## Vaata ka
*ideofoonia
*kajakõne

## Viited
Remüse Florinus

**Remüse Florinus** (surnud aastal 856) oli austatud pühak katoliku kirikus, eriti Churi, Bolzano-Brixeni, Vaduzi ja Reinimaa piiskopkondades.

Tema elust on vähe teada, kuna puudub varajane elulookirjeldus. Florinus võis olla ristiusku pöördunud anglosaksi mehe ja juudi naise poeg, kes oli tagasiteel Rooma palverännakult asunud elama Vinschgau orgu Matschi. Florinus sai hariduse preestrilt Unterengadinis, kus ta ka pühitseti. Seejärel töötas ta edasi preestrina Remüsis.
Tamsweg

**Tamsweg** on alev ja vald *(Marktgemeinde)* Austria Salzburgi liidumaal Steiermargi liidumaa piiri ääres, Tamswegi ringkonna halduskeskus ja suurim asula Salzburgi Lungau piirkonnas.

Tamsweg asub Schladmingi Tauerni mäestiku lõunanõlval Kesk-Ida-Alpides, Muri jõe ülemises orus, mis on Austria kuivim valgla. Asulad on Haiden, Keusching, Lasaberg, Mörtelsdorf, Sauerfeld, Seetal, Tamsweg ja Wölting.

## Ajalugu

Olles olnud kord Rooma Noricumi provintsi osa, oli Lungau alates 6. sajandist slaavi asuala, mis langes 8. sajandil Baieri hertsogite mõju alla. Paikkonda *Taemswich* on esmamainitud 1156. aasta paiku. Kihelkonnakiriku, mis oli algselt naabruses asuva Mariapfarri filiaal, omandas Salzburgi peapiiskop Eberhard II 1246. aastal. Vürstlikud peapiiskopid püstitasid 1433. aasta paiku St Leonhardi palverännukiriku, mis 15. sajandi lõpus laiendati kindluskirikuks, pidades silmas korduvaid Osmanite sissetungide. 1490. aastal okupeerisid selle kuningas Mátyás Hunyadi Ungari väed ja sellest sai veriste võitluste paik keiser Friedrich III relvajõudude vastu.

Peapiiskopid võitlesid oma valdustes reformatsiooni vastu ja vastureformatsiooni käigus laiendati Tamswegi piiskopiresidentsi ning 1587. aastal anti selle kodanikele täiendavad turuõigused, eriti soola ja rauaga kauplemise osas. Esimese koalitsiooni sõja ajal okupeerisid Tamswegi 1797. aastal Prantsuse väed ning pärast Salzburgi vürstliku peapiiskopkonna sekulariseerimist 1803. aastal läks see 1805. aasta Pressburgi rahu kohaselt koos Salzburgi kuurvürstkonnaga Austria keisririigile. Ääremaa majandust soodustati otsustavalt, kui Tamsweg sai Muri oru raudteeliini avamisega 1894. aastal juurdepääsu Austria-Ungari raudteevõrgule.

Tamsweg on tähelepanuväärne oma iga-aastase Simsoni kuju rongkäigu tõttu.

## Sõpruslinn

* Iseo, Brescia, Lombardia, Itaalia

## Transport

Tamsweg asub liidukiirteede (Bundesstraßen) ristumiskohas: B95 Turracher Straße Mauterndorfist Predlitz-Turrachisse Steiermargis ning B96 Murtal Straße Sankt Michael im Lungaust ja A10 Tauern Autobahn (Euroopa maantee E55) Muraust.

Selle juurde pääseb ka Murtalbahni kitsarööpmelise raudtee lõppjaamast, mis viib Austria Lõunaraudteeni (*Südbahn*) Unzmarkt-Frauenburgis.

## Tuntud inimesi

* Franz (Fuxi) Fuchsberger, suusataja
* Ingrid Stöckl (* 1969), mäesuusataja

## Viited
Prantsusmaa lahtiste tennisemeistrivõistluste naiste paarismängu võitjate nimekiri

**[[Prantsusmaa lahtised meistrivõistlused tennises|Prantsusmaa lahtised tennisemeistrivõistlused]] naiste paarismängus** on tenniseturniir, mida peetakse Prantsusmaa lahtiste meistrivõistluste raames alates 1907. aastast Turniiri mängitakse väljas savi-kruusa väljakutel ja seda peetakse alates 1928. aastast Prantsusmaal Pariisis Stade Roland Garrosel. Prantsuse lahtised meistrivõistlused mängitakse mai viimasel nädalal ja juuni esimesel nädalal ning see on olnud alates 1987. aastast kalendriaasta teine ​​suure slämmi turniir. Aastatel 1915–1919 turniiri I maailmasõja tõttu ja perioodil 1940–1945 II maailmasõja tõttu ei mängitud.

Alates tennise maailmameistrivõistluste kaotamisest 1925. aastal on meistrivõistlustel olnud "suurte meistrivõistluste" staatus, mida hiljem nimetati suure slämmi turniiriks. Meistrivõistlused olid kuni 1967. aastani reserveeritud harrastajatele, kuid alates 1968. aastast on see avatud ka elukutselistele tennisistidele.

## Võitjad

### Prantsusmaa meistrivõistlused

### Prantsusmaa lahtised meistrivõistlused

## Vaata ka
**Prantsusmaa lahtiste tennisemeistrivõistluste muud võistlused**
* Prantsusmaa lahtiste tennisemeistrivõistluste meeste üksikmängu võitjate nimekiri
* Prantsusmaa lahtiste tennisemeistrivõistluste naiste üksikmängu võitjate nimekiri
* Prantsusmaa lahtiste tennisemeistrivõistluste meeste paarismängu võitjate nimekiri
* Prantsusmaa lahtiste tennisemeistrivõistluste segapaarismängu võitjate nimekiri

**Suure slämmi turniiride naiste paarismängu võitjate nimekirjad**
* Austraalia lahtiste tennisemeistrivõistluste naiste paarismängu võitjate nimekiri
* Wimbledoni tenniseturniiri naiste paarismängu võitjate nimekiri
* USA lahtiste tennisemeistrivõistluste naiste paarismängu võitjate nimekiri
Madal-Tauern

**Madal-Tauern** (saksa: *Niedere Tauern*, sloveeni: *Nizke Ture*) on mäestik Kesk-Ida-Alpides, Austria Salzburgi ja Steiermargi liidumaadel.

Nime etümoloogia kohta vaata Tauern.

## Geograafia

Mäestik moodustab osa Alpide peaahelikust. Madal-Tauerni kõrgeim tipp on Hochgolling, mis on Schladmingi Tauerni osa.

Olulised kurud on Radstadti Tauerni kuru (1738 m), Sölki kuru (1788 m) ja Triebeni Tauerni kuru (1274 m). Mäestiku ületab ka *[[Tauern Autobahn]]* (A10) läbi Tauerni maanteetunneli.

### Piirid

Läänes ja lõunas eraldavad *Murtörli* mäekuru ja Muri jõgi neid Kõrg-Tauerni mäestikust, samas idas ja põhjas tähistavad Ennsi jõgi ja Schoberi kuru piiri Põhja-Lubjakivialpidega.

### Alpiklubi klassifikatsioon

Ida-Alpide Alpiklubi klassifikatsiooni järgi võib Madal-Tauerni jaotada neljaks alamrühmaks (läänest itta):

* Radstadti Tauern (45a)
* Schladmingi Tauern (45b)
* Rottenmanni ja Wölzi Tauern (45c)
* Seckau Tauern (45d).

Ülalpoolloetletud nelja rühma peetakse Alpide alajaotusteks.

## Märkimisväärsed tipud

## Geoloogia ja keskkond

Madal-Tauern tähistab pideva jääkilbi ligikaudset idapiiri Alpides Würmi jäätumise ajal. Rühma idapoolsed osad olid seetõttu jäätumata ja ränirikastele taimedele oluliseks refuugiumiks.

## Talisport

Madal-Tauernis asub mitu suusakuurorti, näiteks Obertauern ja Schladming.
Mona Malm

**Mona Malm** (õieti **Mona Kristina Wahlman**; 24. jaanuar 1935 Stockholm – 12. jaanuar 2021 Stockholm) oli rootsi näitleja.

2010. aastal sai ta Kuldpõrnika elutööauhinna (rootsi Hedersguldbaggen).

## Filme
* "Suveöö naeratused" (1955, režissöör Ingmar Bergman)
* "Seitsmes pitser" (1957, režissöör Ingmar Bergman)
* "Rääkimata kõigist neist naistest" (1964, režissöör Ingmar Bergman)
* "Heja Roland!" (1966, režissöör Bo Widerberg)
* "Fanny ja Alexander" (1982, režissöör Ingmar Bergman)
* "Den goda viljan" (1992, režissöör Bille August)
* "Den tatuerade änkan" (1998, telesari)
* "Pärast pulmi" (2006, režissöör Susanne Bier)

## Viited

## Välislingid
*
Vaduzi katedraal

**Vaduzi katedraal** (saksa keeles *Kathedrale St. Florin in Vaduz*) on uusgooti stiilis sakraalehitis ja Vaduzi katoliku peapiiskopkonna keskus. Kuigi algselt oli see kihelkonnakirik, siis 1997. aastal nimetati see ümber katedraaliks.

Liechtensteini pealinna Vaduzi pühakoda valmis 1874. aastal varasematele keskaegsetele vundamentidele arhitekt Friedrich von Schmidti projekti alusel. Kiriku kaitsepühak on Vinschgau orust pärit 9. sajandi vaimulik Remüse Florinus.

## Välislingid
Idokopase neem

**Idokopase neem** on neem Venemaal Krasnodari krais Musta mere kirderannikul, Purje kaljust mõne kilomeetri kaugusel kagus. Neeme järgi on saanud nime residents, mille rajamist alustati 2001. aastal.

## Viited
Pi-Hole

**Pi-hole** on Linuxipõhine reklaamide ja Interneti jälgijate blokeeriv rakendus, mis toimib DNS uhteserverina ja valikuliselt ka DHCP serverina.

See on mõeldud kasutamiseks abiseadmetel, millel on internetiühendus, peamiselt Raspberry Pi, aga töötab ka teistel Linux OS seadmetel, kaasa arvatud pilves.

Pi-hole suudab blokeerida tavalisi internetilehtedel olevaid reklaame, aga ka nutitelerite ja nutitelefonidel kuvatavaid reklaame.

## Ajalugu
Pi-Hole projekt loodi Jacob Salmela poolt vabavarana mõeldud alternatiivina AdTrapile aastal 2014.

## Olemus
Pi-Hole kasutab FTLDNS (muudetud dnsmasq versioon), cURL, lighttpd, PHP ja AdminLTE töölauarakendust, et blokeerida teadaolevalt jälgimiseks või reklaamimiseks mõeldud DNS päringuid. Pi-Hole rakendus toimib DNS serverina privaatvõrgu jaoks, mis asendab olemasoleva muu seadme või Interneti tarnija DNS serveri. Blokeeritavate domeenide ja reklaamide nimekiri on rakendusel vaikimisi kaasas ning seda on võimalik kasutajal veelgi seadistada, misjärel Pi-Hole võrdleb väljaminevaid DNS päringuid. Kui päring on nimekirjas või kasutaja kasutajadefineeritud loendis, siis Pi-Hole peatab päringu ning vastab päringu teinud seadmele fiktiivse aadressiga.

Kuna Pi-Hole töötab võrgutasandil, siis see suudab blokeerida nii tavalisi internetibrauserist tehtud reklaamipäringuid, aga ka muudest allikatest ja seadmetest, näiteks Android, iOS ja nutitelerid.

Pi-Hole oskab domeene blokeerida ilma ruuteris DNS filtrit seadistamata, kuna see kasutab virtuaalse privaatvõrgu teenuseid. Kõik seadmed, mis ühilduvad klassikaliste VPN'idega, ühilduvad ka Pi-Hole'iga ilma DNS serverit seadistamata.

Kuna kasutaja saab seadistada enda musta registri, saab ka blokeerida seadmeid tervest veebilehtedest. Sarnaselt kui Pi-Hole'is on vaikimisi mõni domeen blokeeritud, saab kasutaja seda käsitsi lubada, näiteks juhul kui veebilehe peafunktsioonid on häiritud blokeerimise tõttu. 

## Erinevus teistest reklaamiblokeerijatest
Teised reklaamiblokeerijad toimivad tavaliselt ainult selles kindlas veebibrauseris, kuhu nad on installeeritud, kui Pi-Hole on sarnane võrgu tulemüürile ning kaitseb kõiki seadmeid, mis on sellega ühendatud.

## Viited
Putini palee

**Putini palee** (vene keeles Дворец Путина), ka **Idokopase neeme residents** (vene keeles Резиденция на мысе Идокопас), on Venemaal Krasnodari krais Musta mere kirderannikul Idokopase neemel asuv paleekompleks, mille ehitamist alustati 2005. aastal.


Putin palace lawn.jpg|Aed
Putin palace interior1.jpg|Peasaal
Putin palace interior4.jpg|Peasaal
Putin palace interior2.jpg|Üks magamistubadest
Putin palace interior3.jpg|Üks vannitubadest


## Välislingid

* Natalia Smolentceva, Elena Barysheva, Russian activist says he toured Putin's rumored palace, Deutsche Welle, 21. jaanuar 2021 (sisaldab 1:51 kestusega videolõiku valdusest)
* Andreas Rüesch. The mystery of the missing palace: Why has Putin demolished his residence on the Black Sea? NZZ, 14. X 2024
Seekirchen am Wallersee

**Seekirchen am Wallersee** (ka *Seekirchen*) on linn Austrias Salzburgi liidumaal Salzburg-Umgebungi ringkonnas.

## Ajalugu

Piirkond asustati 5000 aastat tagasi ja see on vanim Austria asula, mis täna veel olemas.

## Transport

Linn asub Salzburgist 15 km kaugusel ja seda teenindab raudteeliin (teine jaam Seekirchen-Süd on kavandatud 2030. aastaks), mis kuulub ka Salzburg S-Bahni hulka.

## Tuntud inimesi

* Andreas Ibertsberger (* 1982), jalgpallur
* Thomas Winklhofer (* 1970), jalgpallur ja UEFA karika finalist
* Robert Ibertsberger (* 1977), jalgpallur
* Manfred Pamminger (* 1977), jalgpallur

## Viited
Neumarkt am Wallersee

**Neumarkt am Wallersee** on linn Austrias Salzburgi liidumaal Salzburg-Umgebungi ringkonnas.

## Juured

Linn sai alguse 1240. aastal seoses Salzburgi peapiiskopi Erberhard II-ga.

## Ajalugu

Napoleoni sõdade ajal 1800. aasta detsembris toimus Neumarkt am Wallersees sõjategevus pärast suurt kaotust Hohenlindeni lahingus põgeneva Austria armee ja jälitava Prantsuse armee vahel. Austerlastel läks selles, nagu ka teistes selle kampaania ettevõtmistes, halvasti.

## Viited
Karma (Valgevene)

**Karma** (poola keeles *Korma*) on alev Valgevenes Homieli oblastis, Karma rajooni halduskeskus. Karma asub Homieli linnast 110 kilomeetri kaugusel.

Haridust annavad üldhariduskool ja gümnaasium, spordikool ja muusikakool. Alevis on kultuurmaja ja kaks raamatukogu. Karmas on toiduainetetööstuse ja kergetööstuse ettevõtteid, seal valmistatakse ehitusmaterjale. Alevis antakse välja kohalikku lehte Сьвітанак над Сожам.

Vaatamisväärsuseks on mõisakompleksi säilinud osa, juudi kalmistu, aastal 1832 valminud õigeusu kiriku varemed ja alevi ajalooline keskus.

## Asula nimi

Karma on saanud nime seal voolava Karmianka jõekese järgi. Selle nimi on omakorda ürgne ja pärineb tõenäoliselt soomeugri keeltest. Võimalik on tulenemine sõnast *kurm*, mis tähendab lahesoppi, *kuurna* või *kurma* (kalapüügivahend).

## Elanikkond


* 926 (1826)
* 2 649 (1897)
* 1 500 (1923)
* 2 436 (1936)
* 2 950 (1959)
* 4 106 (1970)
* 5 624 (1979)

* 7 201 (1989)
* 6 236 (2006)
* 7 498 (2009)
* 7 484 (2011)
* 7 534 (2014)
* 7 610 (2016)
* 7 624 (2018)


## Ajalugu

Vanimad arheoloogilised leiud selles piirkonnas pärinevad kahekümne kuuendast aastatuhandest enne meie aega. Esimesed kirjalikud teated pärinevad siiski aastast 1665, mil seda mainiti kui alevit Toona jäi see Minski vojevoodkonda ja selle Rečyca maakonda.

Seoses Poola jagamisega läks Karma aastal 1772 Venemaa koosseisu, kus sellest sai vallakeskus Mogiljovi kubermangu Rogatšovi maakonnas. Toona kuulus see Bõkovskitele ja alevis tegutses tellisevabrik. Aastal 1847 oli alevis Tšernigivisse viiva postimaantee hobupostijaam. Aastal 1882 oli alevis õigeusukirik, seal tegutses kolm sünagoogi. Alevis oli vesiveski ja 36 poodi. Aastal 1886 avati seal kool. Toona peeti seal aastas kolm korda laata. 

Karma hakkas 25. märtsil 1918 kuuluma Valgevene Rahvavabariiki. 1. jaanuaril 1919 võttis Valgevene NSV juhtkond vastu otsuse, et asula kuulub Valgevene koosseisu. Reaalselt läks alev Valgevene NSV koosseisu aastal 1924, kus sellest sai rajoonikeskus.

Aastal 1919 vallutasid alevi ajutiselt kohalikud enamlaste vastu üles tõusnud talupojad. Samal aastal muudeti Karma alevikuks. Alevi staatuse sai asula taas aastal 1938.

Teise maailmasõja ajal okupeerisid Saksa väed alevit 15. augustist 1941 kuni 26 novembrini 1943. Aastal 1939 moodustasid alevi elanikkonnast 40,27% juudid. Kõik nad koondati sealsesse getosse ja hukati 8. novembril 1941.


Карма. Руіны царквы.jpg|Kiriku varemed
Карма. Сядзібны дом.jpg|Mõisa häärber
Карма. Крухмальны завод.jpg|Tärklisevabrik


## Viited

## Välislingid

*Alev Valgevene fotoentsüklopeedias
*Fotod alevist
Karma rajoon

**Karma rajoon** on 2. järgu haldusüksus (rajoon) Homieli oblastis Valgevenes. Rajooni pindala on 949 km². 2018. aasta seisuga elas seal 13 213 inimest.

Rajoon moodustati 1924. aastal, ent aastal 1962 see likvideeriti. Rajoon moodustati tänapäevastes piirides taas aastal 1966. See koosneb järgmistest külanõukogudest: Baravaja Buda, Barsuki, Kamienka, Karoćki, Lićvinavičy, Łužoki, Starahradi ja Vornaŭka külanõukogu. Lisaks moodustab omaette haldusüksuse veel Karma alev, mis on ka  rajooni halduskeskus.

Tähtsaimaks jõeks on Sož. 37 % rajioonist on kaetud metsaga. Kõrgeim koht ulatub 172 m üle merepinna. Maavaradest leidub rajoonis kriiti.

2009. aasta seisuga oli elanikest 95,29% valgevenelasi, 3,08% venelasi ja 1,63% muust rahvusest inimesi. 85,88% elanike emakeeleks oli valgevene keel, 13,26% elanike emakeeleks oli vene keel. Koduse keelena kasutas valgevene keelt 48,89% elanikke, vene keelt aga 36,89%.

Tšornobõli katastroofi järel saastus suur osa rajoonist, mistõttu tuli 3400 sealset peret ümber asustada.

## Viited

## Välislingid

*Rajooni täitevkomitee koduleht (*vene keeles*)
Oberndorf bei Salzburg

**Oberndorf bei Salzburg** on linn Austria Salzburgi liidumaal, umbes 17 km Salzburgist põhja pool. See asub Salzachi jõe ääres Salzburg-Umgebungi ringkonnas.

## Ajalugu

Selle sõsarlinn üle Salzachi silla on Laufen Baieris. Linn jaotati kaheks Napoleoni sõdade järel, kui endine Salzburgi peapiiskoppide vürstkond jaotati 1816. aastal pärast Viini kongressi osaks, mille võttis Baieri kuningriik, ja osaks, mille võttis Austria keisririik.

### "Püha öö"

Oberndorf on maailmakuulus jõululaulu "Püha öö" (saksa *Stille Nacht*) sünnikohana; laulu esitasid esimestena 1818. aasta jõululaupäeval koolmeister Franz Xaver Gruber ja noor preester Joseph Mohr endises Püha Nikolause kihelkonnakirikus, kust see levis üle maailma. Kuna 1890. aastatel hävitas mitu Salzachi jõe üleujutust suuri osi Oberndorfist, kirik lõpuks lammutati ja 1937. aastal püstitati selle kohale mälestuskabel. Mälestuskabeli täpne jäljend, ehitatud 1992. aastal, asub Frankenmuthis.

## Transport

Oberndorfi saab Salzburgist S-Bahni kiirraudtee ja B 156 Lamprechtshausener Straße liidukiirtee kaudu, mis kulgeb Salzburgist Braunau am Inni.

## Inimesi

* Leopold Kohr (1909–1994), majandusteadlane
* Benita Ferrero-Waldner, diplomaat
* Florian Wenninger, ajaloolane

## Viited
Marchand

**Marchand** on linn Lõuna-Aafrika Vabariigis Põhja-Kapimaa provintsis ZF Mgcawu ringkonnas Kai ǃGaribi vallas.

Marchand asub Oranje jõe vasakul kaldal.

Lõuna-Aafrika Vabariigi 2011. aasta rahvaloenduse andmetel oli Marchandi elanikest värvilisi 63,17%, mustanahalisi aafriklasi 15,42%, valgeid 7,88%, India või Aasia päritolu inimesi 0,65% ja teisi 12,88%. Afrikaani keelt pidas emakeeleks 75,46% inimesi, tsvana keelt 20,07%, koosa keelt 1,71%, inglise keelt 0,71% ja sotho keelt 0,59%.

## Viited
Vardarski Rid

**Vardarski Rid** on Põhja-Makedoonia väikelinnas Gevgelijas asuv arheoloogiamälestis, mis pärineb varasest antiikajast. Arheoloogiliste väljakaevamiste käigus on leitud monumentaalne stoa, akropol ja asulakoha teisi arhitektuurilise paigutuse segmente. Vardarski Ridi kasutatakse tänapäeval samuti piknikupaigana.

## Välislingid
*
Boursorama

**Boursorama** on Prantsuse ettevõte, mille tegevus jaguneb peamiselt infoportaali Boursorama.com animeerimise ja *Boursorama Banque*i veebipanga tegevuse vahel. Société Générale on kogu Boursorama pealinna aktsionär.

Alates loomisest on Boursorama.com sait olnud Prantsusmaa liider aktsiaturgude teabe osas, mis on suunatud nii üksikinvestoritele kui ka professionaalidele. Algselt sellele tegevusele spetsialiseerunud Boursorama.com mitmekesistas seejärel poliitilise ja üldise teabe, millel oli majanduslik rõhuasetus.

Pärast mitmeid ülevõtmisi ja ühinemisi, eriti 2002. aastal Fimatexiga, on Boursorama laienenud ka maaklerlusele ja internetipangandusele, mille tulemusel loodi praegune *Boursorama Banque*.
Sežana

**Sežana** (itaalia keeles *Sesana*) on linn Sloveenias. Linn asub Karsti lavamaal, Itaalia piiri lähistel, Triestest 17 km ja Ljubljanast 80 km kaugusel. See on Sežana valla halduskeskus.

## Sõsarlinnad
*  Gevgelija Põhja-Makedoonias
*  Gornji Milanovac Serbias
*  Montbrison Prantsusmaal
*  Pardubice Tšehhias
*  Rab Horvaatias
*  Sant'Ambrogio di Valpolicella Itaalias
*  Sant'Ambrogio sul Garigliano Itaalias

## Viited
Saas-Fee

**Saas-Fee** on küla Šveitsis Valais' kantonis.

Küla asub 1800 m kõrgusel kõrgete mägede vahelises orus.

Saas-Fees asub 1994. aastal asutatud Euroopa kraadiõppe kool (*European Graduate School*).

## Viited
Paulava vabariik

**Paulava vabariik** oli väike riiklik moodustis, mis eksisteeris aastail 1769–1795.

1767. aastal omandas Merkinė mõisa Paweł Ksawery Brzostowski, kes omandas ka Turgeliai mõisa ja liitis need üheks valduseks. Mõisa nimetas ta enda järgi Pawłowo mõisaks (leedu keeles Paulava, valgevene keeles Paŭlava ja vene keeles Pavlovo).

1769. aastal kuulutas ta oma valdustes välja vabariigi ja nimetas end selle presidendiks. Võim kuulus presidendile ja kohalikest talunikest moodustatud seimile. Sealses seimis oli olemas kõigist oma maad omavatest isikutest ülemkojast ja valitavast alamkojast, kus oli kaheksa nelja aasta tagant uuesti valitavast esindajat ja kaksteist spetsialisti.
Vabariik võttis vastu oma põhiseaduse ning sealsed seadused hakkasid erinema Rzeczpospolita omadest. Ka moodustati seal oma sõjavägi ja loodi oma vapp. Riigikese pindala oli 30,4 km², seal oli ligi 800 elanikku. Sealsel sõjaväel olid ühtlustatud relvad, mis muutis sealsed üksused võrreldes teiste Poola alade väeüksustega efektiivsemateks. Sõjaväeteenistuses olid kõik vabariigi meessoost elanikud. Paulava vabariigi üksused osalesid Kosciuszko ülestõusus.

Vabariigis kaotati teorent, see asendati raharendiga. Seal hakati vermima ka oma raha. Moodustati hädaabikassa, vabariigile loodi oma kool. Talunikud said õiguse tegeleda kaubanduse ja käsitööga ning kasutada sealset metsa. 1770. aastal andis Brzostowski välja esimese Poola alade põllumajandusõpiku.

Vabariiki tunnustasid nii Poola seim kui ka kuningas Stanisław August Poniatowski. Too andis Brzostowskile Valge Kotka ordeni. Ka võeti vabariigi põhiseadus eeskujuks Poola enda põhiseaduse koostamisel. Samas tõi vabariigi talunike vabadus kaasa teiste ümbruskonna maaomanike, sealhulgas Joachim Litawor Chreptowiczi ja Stanisław Potocki analoogsed reformid oma valdustes.

Kolmanda Poola jagamise järel likvideeriti ka vabariik. Toona vahetas Brzostowski oma valdused Fryderyk Józef Moszyński valduste vastu Saksimaal, kuigi uus omanik lasi sealsetel talupoegadel elada vana vabariigi seaduste järgi. 1799. aastal ostis mõisa krahv Choiseul-Gouffier. Vabam kord säilis põhijoontes 1827. aastani, viimased jäänused Paulava vabariigi korrast likvideeriti aga Novembriülestõusu järel. Sealsed talunikud osalesid Novembriülestõusus, misjärel tsaarivõimud sulgesid seal katoliku kiriku ja tegid selle hoonest õigeusu kiriku. Välismaale pagenud Brzostowski naasis viis aastat hiljem kodumaale, kus temast sai vaimulik Rukainiai külas.

## Viited
Diivan

**Diivan** ehk **sohva** on polsterdatud, mitme istekohaga, seljatoega mööbliese istumiseks ja lamamiseks.

Eri tüüpi diivanid on Chesterfieldi diivan, *[[chaise longue]]*, *[[daybed]]* nurgadiivan ja otoman. 

## Vaata ka
*markiis (mööbel)
*kanapee
*settee

## Välislingid